
       REPUBLIKA HRVATSKA
ŠIBENSKO-KNINSKA ŽUPANIJA
           OPĆINA BILICE
       OPĆINSKO VIJEĆE

     KLASA:342-05/25-01/3
     URBROJ:2182-19-26-14
     Bilice, ______________2026.

	Na temelju članka 39. stavka 4. Zakona o pomorskom dobru i morskim lukama («Narodne novine», broj 83/23) i članka 28. Statuta Općine Bilice („Službeni vjesnik Šibensko-kninske županije“, broj 10/09, 5/13, 8/13 i „Službeni glasnik Općine Bilice“, broj 3/18, 5/18, 1/21, 6/21-pročišćeni tekst, 9/23 i 3/25), Općinsko vijeće Općine Bilice, na ______. sjednici, od __________________ 2026. godine, donosi

IZMJENE I DOPUNE 
Plana upravljanja pomorskim dobrom na području Općine Bilice za razdoblje                      
od 2025. do 2029. godine


Članak 1. 
	U Planu upravljanja pomorskim dobrom na području Općine Bilice za razdoblje od 2025. do 2029. godine („Službeni glasnik Općine Bilice“, broj 11/26) u članku 7. iza stavka (3) dodaju se stavci (4) i (5) koji glase: 
	(4) Djelatnost iznajmljivanja svih vrsta sredstava (brodice na motorni pogon, jedrilica, brodica na vesla, skuter, dječji skuter, sredstva za vuču s opremom (banana, tuba, guma, skije, padobran i sl.) dozvoljeno je obavljati isključivo izvan morske ograde uređene plaže, te uz pridržavanje svih propisa koji se odnose na sigurnost plovidbe. Brodice na motorni pogon koje su gliseri moraju imati propisano označeni vodeni prolaz. 
	(5) Djelatnost aquaparka može se obavljati uz slijedeće uvjete:
· djelatnost aquaparka smije se obavljati isključivo na dijelu morskog akvatorija unutar ograđenog prostora plaže (zaštitne ograde za kupače),
· sredstva za iznajmljivanje unutar aquaparka  moraju biti sigurno usidrena, te posjedovati propisane ateste,
· Aquapark za vrijeme rada mora biti pod stalnim nadzorom stručno osposobljenih osoba koje mogu pružiti stručnu pomoć,
· Korisnik dozvole dužan je prije svakog iznajmljivanja sredstva aquaparka upoznati i upozoriti korisnike sa sigurnosnim načinom korištenja navedenih usluga,
· Pružanje navedenih usluga smije obavljati isključivo od izlaska do zalaska sunca,
· nakon završetka vremenskog roka za koje se izdaje dozvola, aquapark ukloniti sa dijela morskog akvatorija i pomorsko dobro vratiti u prvobitno stanje. 

Članak 2.
Ove Izmjene i dopune Plana stupaju na snagu osmog dana od dana objave u „Službenom glasniku Općine Bilice“.







										PREDSJEDNIK
                                                                                                                       Niko Mikulandra

